melléklet a 106/2024. (III.27.) határozathoz

SZEMÉLYES Közreműködői szerződés

amely létrejött

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint Egészségügyi Szolgáltató (1), valamint

másrészről: **Csókakő Községi Önkormányzat** (8074 Csókakő, Petőfi S. u. 3.) képviseli **Fűrész György polgármester**, mint Egészségügyi Szolgáltató (2),

[Egészségügyi Szolgáltató (1) és Egészségügyi Szolgáltató (2) a továbbiakban együtt: Egészségügyi Szolgáltatók]

harmadrészről: **Dr Markó-Bodor Adrienne Erzsébet egyéni vállalkozó** (797010534, adószám: 46413442-1-27, székhely: 8053 Bodajk, Malom utca 7.), mint személyes közreműködő(orvosi nyilvántartási száma: 46285), továbbiakban, mint Közreműködő,

együtt: szerződő felek között az alábbi feltételek szerint:

1. **Szerződés tárgya:**
2. Egészségügyi Szolgáltatók, mint az egészségügyi alapellátásért felelős szervek az egészségügyi alapellátásról szóló 2015. évi CXXIII. törvény 5. § (1) bekezdés a) pontjában meghatározott feladatuk ellátása körében a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet (továbbiakban: Rendelet) 1. § (3) bekezdése alapján a jelen szerződéssel **az V. számú háziorvosi szolgálat Csókakő körzetrésze (HSZ kódja: 070090058), valamint iskola és ifjúságorvoslási feladatok helyettesítéssel történő ellátásával, személyes közreműködői formában** megbízzák a Közreműködőt, aki a feladat jogszabályokban és az egészségügyi szakmai szabályokban leírt tartalmú magas szintű ellátására kötelezettséget vállal.
3. **Felek jogai és kötelezettségei**:
4. Közreműködő kijelenti, hogy az 1. pontban meghatározott feladatok ellátására, tevékenység végzésére jogosult, valamennyi előírt engedéllyel rendelkezik, és érvényes egészségügyi felelősségbiztosítással rendelkezik. A Közreműködő kijelenti továbbá, hogy ezen engedélyek birtokában a jelen Közreműködői Szerződésben vállalt kötelezettségeket maradéktalanul teljesíteni tudja. A fentiek hiányából eredő jogkövetkezményekért, károkért a Közreműködő teljes körű felelősséggel tartozik. A Közreműködő kötelezettséget vállal arra, hogy bármely olyan körülményt, - amely a jelen közreműködői szerződés teljesítését akadályozza, vagy bármilyen formában befolyásolja – haladéktalanul írásban jelzi az Egészségügyi Szolgáltatók felé.
5. Közreműködő vállalja, hogy a fentiekben leírt körzetrészben – betegség, hivatalos távollét, szabadság és egyéb indokolt akadályoztatás miatti helyettesítés eseteinek kivételével – a mindenkor érvényes szakmai szabályok, valamint a Nemzeti Egészségbiztosítási Alapkezelő (a továbbiakban: NEAK) és a Fejér Vármegyei Kormányhivatal Móri Járási Hivatal Népegészségügyi Osztály által meghatározott minőségbiztosítási követelményrendszernek megfelelően, személyes ellátást nyújt az egészségi állapot megőrzése, a betegségek megelőzése és gyógyítása céljából a mindenkor hatályos jogszabályok szerint.
6. A jelen szerződés keretében ellátott feladatokhoz kapcsolódó tárgyi minimum feltételeket az Egészségügyi Szolgáltatók biztosítják. A szükséges eszközök, műszerek beszerzése, javítása, pótlása a Közreműködő feladata. A telefon, internethasználat és egyéb működési költség a Közreműködőt terheli annak szolgáltatók felé történő megfizetésére Közreműködő kötelezettséget vállal.
7. Közreműködőjelen személyes közreműködői szerződés alapján feladatát személyesen, az Egészségügyi Szolgáltatók által biztosított felszereléssel a 8074 Csókakő, Kossuth utca 70. szám alatti rendelő helyiségekben látja el.
8. Felek megállapodnak abban, hogy ha a Közreműködőnek az egészségügyi szolgáltatás működtetésével összefüggő tartozása és egyéb kötelezettség vállalása a lejáratot követő 60 napon belül nem kerül kiegyenlítésre, erről haladéktalanul köteles értesíteni az Egészségügyi Szolgáltatókat.
9. Közreműködő vállalja, hogy akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit - maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, - gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az Egészségügyi Szolgáltatóknak és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Markó-Bodor Adrienne Erzsébet helyettesítését ellátja:

1. Dr. Marton Fruzsina Csilla (ONYSZ: 83954) a Mór, Kórház u. 21. szám alatti rendelőben.
2. Közreműködő vállalja, hogy tevékenységét a jogszabályban előírt megfelelő szakképzettségű körzeti ápolónő, ill. asszisztencia mellett folytatja.

Asszisztens neve: Bozori Dóra

Működési nyilvántartási kártya: 40724

1. Egészségügyi Szolgáltató (1) kötelezettséget vállal arra, hogy a körzeti ápolónő, ill. asszisztencia foglalkoztatásával kapcsolatos költségek teljes egészében őt terhelik, munkából történő távolmaradása esetén köteles a szakmai követelményeknek megfelelő helyettesítéséről gondoskodni, a Rendelet 12. § (1) bekezdésében foglaltak szerint.
2. A Felek rögzítik, hogy Közreműködő vállalja, hogy az 1. sz. melléklet szerinti rendelési időben dolgozik.
3. Közreműködő köteles értesíteni az Egészségügyi Szolgáltatókat minden olyan körülményről, amely a feladat elvégzését veszélyezteti, vagy akadályozza. Az értesítés elmaradásáról eredő károkért a Közreműködő felel. A Közreműködő köteles az Egészségügyi Szolgáltatókat tájékoztatni bármely rendkívüli eseményről, amely a tevékenység ellátása során tudomására jut. A Közreműködő a kárenyhítési kötelezettség teljesítése kapcsán rendkívüli esemény felmerülése esetén köteles haladéktalanul a szükséges intézkedést megtenni.
4. A Közreműködő köteles az egészségbiztosítási szerv és a Fejér Vármegyei Kormányhivatal Móri Járási Hivatal Népegészségügyi Osztály által végzett ellenőrzések során együttműködni.
5. Közreműködő kijelenti, hogy a tevékenysége ellátásából eredő kárért a Polgári Törvénykönyv rendelkezései szerint helytáll, illetve a feladat elvégzéséhez szükséges hatályos szakmai felelősségbiztosítással rendelkezik.
6. Közreműködő kötelezettséget vállal arra, hogy a jelen szerződés hatálya alatt bekövetkezett minden olyan változásról, amely a szerződést érinti, Egészségügyi Szolgáltatókat írásban értesíti.
7. **Közreműködői díj:**
8. Szerződő Felek rögzítik, hogy Egészségügyi Szolgáltató (1) közvetlenül köt finanszírozási szerződést a NEAK-kal. A finanszírozótól a háziorvosi ellátásra beérkező összegből a Csókakő körzetrész lakosságszáma (1609 fő) arányában járó finanszírozását - a szakdolgozó alkalmazásához szükséges pénzügyi fedezet kivételével -, valamint az iskola-egészségügyi feladatok ellátásáért járó finanszírozást – az Egészségügyi Szolgáltató (1) a Közreműködő részére átutalja. A Közreműködő kötelezettséget vállal arra, hogy a fenti közreműködői díjról havonta számlát állít ki Mór Városi Önkormányzat 8060 Mór, Szent István tér 6. (adószám: 15727220-2-07) számlázási címre. Az Egészségügyi Szolgáltató (1) kötelezettséget vállal arra, hogy a kiállított számla alapján a díjat a számlán feltüntetett határidőig átutalja a Közreműködő részére a K&H banknál vezetett 1210401017-50526550-48831006 számú számlaszámára.
9. **Szerződés időtartama:**
10. Szerződő Felek rögzítik, hogy jelen szerződés 2024. június 1. napjától az V. sz. háziorvosi szolgálat vonatkozásában a Rendelet 1. § (1) bekezdése szerinti jogosulttal kötendő új ellátási szerződés hatályba lépéséig terjedő időre szól.
11. **A szerződés megszűnése:**
12. Szerződő felek jelen megállapodást közös megegyezés alapján írásban módosíthatják, illetve közös megegyezéssel megszüntethetik.
13. A felek a jelen szerződést a másik félhez írásban intézett felmondással megszüntethetik. A felmondási idő 3 hónap. A Közreműködői Szerződés megszűnéséig a folyamatos ellátásról a Közreműködő gondoskodik.

Egészségügyi Szolgáltató (1) a közreműködési szerződést – indoklással – felmondja, ha

1. a háziorvos a közreműködési szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a háziorvos önálló egészségügyi tevékenység végzésére való jogosultságát bármely okból elveszti.
3. **Jogviták rendezése:**
4. Jelen szerződésből eredő vitás kérdéseket felek elsősorban tárgyalásos módon, egymás közötti egyeztetéssel, egyezséggel vagy szükség szerint szerződésmódosítással rendezik.
5. **Egyéb rendelkezések:**
6. Jelen szerződésben nem szabályozott kérdésekben a vonatkozó egészségügyi, társadalombiztosítási jogszabályok, valamint Polgári Törvénykönyv rendelkezései az irányadóak.
7. Szerződő felek jelen szerződést elolvasás és közös értelmezés után, mint akaratukkal mindenben megegyezőt jóváhagyólag aláírják.

Mór, 2024. április ……. Csókakő, 2024. április …….

………………………………………….. …………………………………………

**Mór Városi Önkormányzat Csókakő Községi Önkormányzat**

mint Egészségügyi Szolgáltató (1)mint Egészségügyi Szolgáltató (2)

képviseli képviseli

**Fenyves Péter Fűrész György**

polgármesterpolgármester

Mór, 2024. április …….

…………..……………………………………………

**Dr. Markó-Bodor Adrienne Erzsébet ev. háziorvos**

mint Közreműködő

Mór, 2024. április ……

pénzügyi ellenjegyző:…….……………

**Laki Gyula Csabáné**

pénzügyi irodavezető

Mór, 2024. április …... Csókakő, 2024. április …..

Jogi ellenjegyző……………………… Jogi ellenjegyző:………………………..

**Dr. Taba Nikoletta Dr. Klima Olga**

Mór Város jegyzője Csókakő Község jegyzője

1. sz. melléklet

Dr. Markó-Bodor Adrienne Erzsébet háziorvos rendelési ideje:

**Csókakő:**

Hétfő: 08:30-09:00 Tanácsadás

Kedd: 09:00-10:00 Rendelés

Szerda: 10:00-12:00 Rendelés

Csütörtök: 09:00-11:00 Rendelés

Péntek: 11:00-12:00 Iskolaorvoslás és tanácsadás